Diari Oficial de la Generalitat Valenciana


Sumari del DOGV 9373, del 01-07-2022 (2022/6119)

RESOLUCIÓ de 23 de juny de 2022, del director general de Reformes Democràtiques i Accés a la Justícia, de la Conselleria de Justícia, Interior i Administració Pública, per la qual se sotmet al tràmit d'audiència i informació pública la proposta de modificació de determinats articles de la Llei 6/1991, de 27 de març, de carreteres de la Comunitat Valenciana, a través de l'avantprojecte de Llei de mesures fiscals, de gestió administrativa i financera, i d'organització de la Generalitat, per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9373

Data del DOGV
:   01-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6119


Data del document
:   23-06-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * cooperació administrativa

RESOLUCIÓ de 23 de juny de 2022, del director general de Reformes Democràtiques i Accés a la Justícia, de la Conselleria de Justícia, Interior i Administració Pública, per la qual se sotmet al tràmit d'audiència i informació pública la proposta de modificació de determinats articles de la Llei 6/1991, de 27 de març, de carreteres de la Comunitat Valenciana, a través de l'avantprojecte de Llei de mesures fiscals, de gestió administrativa i financera, i d'organització de la Generalitat, per a l'exercici 2023. [2022/6119]  
D'acord amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques; en l'article 43 de la Llei 5/1983, de 30 de desembre, del Consell; en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius; i en virtut de les atribucions conferides per l'article 74 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
Sotmetre al tràmit d'audiència i informació pública la proposta de modificació de la Llei 6/1991, de 27 de març, de Carreteres de la Comunitat Valenciana, a través de l'avantprojecte de Llei de mesures fiscals, de gestió administrativa i financera, i d'organització de la Generalitat per a l'exercici 2023, consistent en la inclusió d'un nou article al final del títol VIII, la modificació del article 41, i la introducció d'una nova disposició addicional. L'esborrany d'aquesta modificació compta amb la conformitat de la Conselleria de Política Territorial, Obres Públiques i Mobilitat.   
El termini per a la presentació d'al·legacions serà de deu dies hàbils a comptar des de l'endemà de la publicació del present anunci en el Diari Oficial de la Generalitat Valenciana.  
L'esborrany de la citada modificació de la Llei 6/1991 podrà ser consultat en la web de la Conselleria de Justícia, Interior i Administració Pública en la següent adreça:  
https://cjusticia.gva.es/es/audiencia-publica/procesos-abiertos i en el Portal de Transparència de la Generalitat http://gvaoberta.gva.es, així com de manera presencia en la Direcció General de Reformes Democràtiques i Accés a la Justícia, al carrer de la Democràcia, 77, torre 4, 46206 València, en horari de 09.00 a 14.00 h, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades han de formular-se mitjançant escrit dirigit a la Direcció General de Reformes Democràtiques i Accés a la Justícia, i presentar-se per registre d'entrada de la Conselleria de Justícia, Interior i Administració Pública, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques; o bé, a través del correu electrònic: siryj@mya.km, indicant en l'assumpte: aportacions al projecte de modificació de la Llei 6/1991, de 27 de març, de carreteres de la Comunitat Valenciana, a través de l'avantprojecte de Llei de mesures fiscals, de gestió administrativa i financera, i d'organització de la Generalitat per a l'exercici 2023.  
En tots dos casos es farà constar el nom i cognoms o raó social, l'adreça i el DNI, NIE o NIF de la persona o entitat que presente al·legacions.  
Per a l'adequada interpretació, valoració i, si escau, incorporació de les aportacions, s'hauria d'especificar l'article i l'apartat de la proposta al qual es refereixen, la modificació que es proposa i les raons en les quals se sustenta. Es recomana, així mateix, acompanyar una proposta de redacció alternativa.  
  
València, 23 de juny de 2022.- El director general de Reformes Democràtiques i Accés a la Justícia: José García Añón.